als_Latn dik_Latn sag_Latn
Temat Kryesore
- Rreth 50 vjet më parë, kanabisi u klasifikua si substancë e ndaluar për konsumin e gjërë, së bashku me ekstazinë, LSD-në dhe heroinën
- A ka potencial për abuzim kanabisi?
Rreth 50 vjet më parë, kanabisi u klasifikua si substancë e ndaluar për konsumin e gjërë, së bashku me ekstazinë, LSD-në dhe heroinën. Që një lëndë apo bimë të klasifikohet si drogë, duhet të përmbushen tri kritere kryesore: të krijojë varësi; të mos pranohet për përdorime mjekësore; të ketë mungesë sigurie në përdorim. Por sot, gjërat kanë ndryshuar dhe kanabisi nuk plotëson asnjë nga kriteret e sipërpërmendura për të qenë drogë. Le t’i marrim me radhë.
A ka potencial për abuzim kanabisi? Bëhet fjalë për varësinë dhe vështirë të thuhet. Studimi i institutit të shëndetit publik në SHBA ka dalë në përfundimin se të paktën 42 % e amerikanëve mbi moshën 21 vjeç kanë konsumuar të paktën një herë kanabis në jetën e tyre. Më pak se 1 % e tyre konsumojnë rregullisht kanabis. Pra vështirë të thuhet se kanabisi krijon varësi. Ndërkohë, ne dimë, sipas statistikave, që më shumë se 75 mijë amerikanë vdesin çdo vit nga abuzimi me alkoolin, ndërsa 400 mijë vdesin nga duhani.
Nga ana tjetër, akoma nuk kemi qoftë edhe një të vdekur nga varësia e kanabisit. Është një “drogë” që nuk ka overdozë. A është e papranueshme për qëllime mjekësore? Jo, aspak! Më shumë se 23 shtete të SHBA-ve e kanë legalizuar për qëllime mjekësore kanabisin dhe preparatet që rrjedhin prej tij përdoren për trajtime të ndryshme mjekësore. Madje legalizimet e para në këtë fushë kanë nisur që nga viti 1970. Shkencëtarët po zbulojnë çdo vit nga një vlerë të shtuar për kanabisin.
Nga viti 2002 deri në vitin 2008, numri i pacientëve që trajtohen me kanabis është rritur me 5.1 %. Gjithashtu, duhet thënë se kanabisi për qëllime mjekësore nuk përshin si praktikë tymosjen e tij. Pra krijohen pilula dhe vajra të ndryshëm që kurojnë shumë sëmundje. Mungesë sigurie për përdorim? Mendoj se në momentin që ajo legalizohet, mund të gjendet një kuadër ligjor në mënyrë që të tjerët që nuk e konsumojnë të mos ndikohen. Ne kemi shumë elementë që rrezikojnë jetën e njerëzve çdo ditë dhe që i kemi legalizuar. Shëndeti i njerëzve është vënë në rrezik që kur nisëm të përdornin karburantet.
Nafta e ndot mjedisin dhe përbën rrezik për shëndetin e gjithkujt, por e kemi legalizuar. Po kështu, duhani dëmton më shumë atë që nuk e konsumon se sa atë qe e konsumon, por ne e kemi legalizuar. Ndërkohë, që për kanabisin nuk ka asnjë të dhënë që dëmton shëndetin e atyre që nuk e pijnë, aq me tepër kur bëhet fjalë për qëllime mjekësore. Nuk ka se si ta dëmtojë shëndetin e askujt kanabisi, kur ai konsumohet në mënyrë private nga pacienti dhe rekomandim të mjekut.
Marrë nga “Huffington Post”
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn